OŠ BARTOLA KAŠIĆA

Zagreb, Vrisnička 4

Telefon: 01/3833-135; fax: 3647-075

E-mail: ured@os-bartola-kasica-zg.skole.hr

KLASA:

URBROJ:

Zagreb, 18.siječnja 2023.

 OSNOVNIM ŠKOLAMA GRADSKE ČETVRTI

 TREŠNJEVKA JUG I TREŠNJEVKA SJEVER

**n/r ravnatelja/ice**

**n/r predsjednika/ice školskog povjerenstva**

**PREDMET: Općinska smotra LiDraNo 2023.**

Poštovani,

Osnovna škola Bartola Kašića i ove godine je domaćin općinske smotre literarnih i novinarskih radova te scenskih nastupa LiDraNo 2023. za područje Trešnjevke. Ovim putem šaljemo vam upute o provedbi smotre:

Na stranici Agencije za odgoj i obrazovanje objavljena su [Posebna pravila za provedbu smotre LiDraNo 2022./23.](https://www.azoo.hr/natjecanja-i-smotre-arhiva/smotra-literarnog-dramskog-scenskog-i-novinarskog-stvaralastva-lidrano-2022-2023/)

Prijave učenika i radovi za općinsku smotru dostavljaju se elektroničkom poštom u zadanim tablicama ([Lidrano 2023.](https://www.azoo.hr/natjecanja-i-smotre-arhiva/smotra-literarnog-dramskog-scenskog-i-novinarskog-stvaralastva-lidrano-2022-2023/)). najkasnije do **3. veljače 2023**. godine do 20 sati na adresu: lidrano.osbk@gmail.com

**Osim ispunjenih tablica, svaka škola prijavljuje učenike školskom koordinatoru u aplikaciji natjecanja.azoo.hr.** Pri tome su škole koje prijavljuju učenike za sudjelovanje na smotri odgovorne za upisane podatke o svakom učeniku i mentoru, a u prijavi moraju biti točno navedeni svi podatci o učeniku.

Osnovne škole prikupljaju Privolu za obradu osobnih podataka učenika, odnosno mentora, a u svrhu sudjelovanja na smotri LiDraNo 2023. Potpisane privole osnovne škole koje su prijavile učenike i mentore čuvaju u svojoj arhivi do kraja školske godine.

O mjestu i vremenu proba za scenske nastupe i rasporedu scenskih nastupa škole ćemo obavijestiti nakon zaprimljenih prijava na ovogodišnju smotru.

Prosudba literarnih i novinarskih radova bit će u četvrtak, **9. veljače 2023.** Okrugli stol za sve zainteresirane održat će se od **14 do 15** sati u knjižnici OŠ Bartola Kašića. Sve informacije o provođenju smotre moći ćete naći na stranici [OŠ Bartola Kašića.](http://www.os-bartola-kasica-zg.skole.hr/LiDraNo)

Radovi koji se prijavljuju u izrazima: literarni, samostalni novinarski radovi, radijske emisije i radioigre ne smiju biti objavljeni ni u kojem obliku, izvedeni ili nagrađivani prije smotre LiDraNo za 2023. godinu.

Svaka škola može na općinsku smotru poslati njaviše 10 literarnih i 5 novinarskih radova i prijaviti najviše 5 scenskih nastupa po školi. Na općinsku razinu škole šalju:

# LITERARNO STVARALAŠTVO

Literarni radovi koji se predlažu za smotru moraju biti pisani u Word formatu (Times New Roman, 12 točaka, dvostruki prored) i ne smiju biti duži od tri kartice (1 kartica = 60 slovnih mjesta x 30 redaka, tj. 1800 znakova s razmakom između riječi).

**Literarni rad koji se šalje mora biti imenovan, npr.**

1. **OS – Moja ljubav – ljubav12345**

(broj županije, osnovna škola - naslov rada – zaporka učenika).

Na radu koji se šalje na smotru treba biti naveden razred koji učenik pohađa i zaporka (riječ+5brojeva).

Uz svaki rad šalju se i sljedeći podaci na zasebnom dokumentu:

1. Zaporka
2. Ime i prezime učenika – autora rada
3. Naslov rada
4. Razred
5. Naziv škole
6. Ime i prezime voditelja/mentora
7. Potpunu adresu škole (ulica, broj, poštanski broj i mjesto) i broj telefona.

Dokument s podatcima o literarnom radu mora biti imenovan na sljedeći način:

1. **OS – Moja ljubav – ljubav12345 - podatci**

**NOVINARSKO STVARALAŠTVO**

U novinarskom izrazu učenici – pojedinci i družine mogu sudjelovati u tri kategorije:

1. samostalni novinarski rad
2. školski list (tiskani i digitalni)
3. radijska emisija

Svi samostalni novinarski radovi moraju biti napisani računalom u skladu s pravopisnim načelima hrvatskoga jezika i u Word formatu (Times New Roman, 12 točaka, dvostruki prored). Radovi ne smiju biti dulji od četiri kartice (1 kartica = 60 slovnih mjesta x 30 redaka, tj. 1800 znakova s razmakom između riječi).

Rad koji se šalje na prosudbu mora imati podatak o razredu koji učenik pohađa i zaporku (riječ +5 brojeva).

# Samostalni novinarski rad koji se šalje mora biti imenovan, npr.

1. **OŠ – Živim život – život12345**

broj županije. osnovna škola OŠ - naslov rada – zaporka učenika

Uz svaki novinarski rad šalju se i sljedeći podaci na zasebnoj stranici:

* Dokument treba biti imenovan na sljedeći način:

**01.OŠ – Živim život – život12345 - podatci**

1. Zaporka
2. Naslov rada
3. Ime i prezime učenika – autora rada
4. Razred
5. Naziv i adresa škole
6. Ime i prezime voditelja/mentora.

**Školski listovi**

**U ovoj kategoriji na smotri mogu sudjelovati tiskani i digitalni školski listovi. Za smotru može biti prijavljen školski list koji je objavljen nakon smotre LiDraNo 2022.**

**Molimo vas da na općinsku, tj. županijsku smotru dostavite 5 primjeraka tiskanog školskog lista i 1 primjerak na jednom u PDF formatu putem poveznice koristeći se servisima Jumbo mail, WeTransfer (preporuka je One Drive).**

**PDF datoteka treba biti u zaslonskoj rezoluciji, a ne u rezoluciji za tisak (što manja veličina datoteke koja se šalje).**

**Školske listove škola prijavljuje u tablici za općinsku smotru, a donosi ih u OŠ Bartola Kašića do 6. veljače ili na županijsku smotru najkasnije do 17. veljače, ali uz obaveznu prethodnu prijavu na elektroničkom obrascu pri prijavi na općinsku smotru. Za digitalni školski list u prijavi treba navesti točnu adresu mrežnog mjesta na kojoj je list pohranjen, a impresum napravljen u skladu s Uputama za provedbu smotre.**

**Radijske emisije**

Radijske emisije koje se predlažu ne smiju biti objavljene, izvedene ili nagrađivane prije smotre LiDraNo 2023. godine.

Radijsku emisiju potrebno je poslati putem poveznica koristeći se servisima, npr. Jumbo mail ili WeTransfer **(preporuka je One Drive).**

Radijska emisija koja se šalje mora biti imenovana, npr. **01\_I\_PAD\_JE\_LET\_ZRAKOPLOVNA\_TEHNICKA\_SKOLA\_VELIKA\_GORICA\_2023** (brojčana oznaka županije\_naslov\_ emisije\_naziv\_škole\_godina LiDraNa).

Uz radijsku emisiju potrebno je poslati i podatke o emisiji koji moraju biti imenovani kao i radijska emisija.

Poveznice za slušanje i preuzimanje radijskih emisija šalju se elektroničkom poštom školi domaćinu općinske razine natjecanja, a škola domaćin iste poveznice šalje organizatoru županijskog natjecanja.

**Dramsko-scensko stvaralaštvo**

Učenici svih razreda mogu nastupiti u kategorijama radijskog i dramsko-scenskog stvaralaštva:

1. Radijsko stvaralaštvo – radioigra
2. Dramsko- scensko stvaralaštvo - pojedinačni nastupi i skupni nastupi
	1. **Radijsko stvaralaštvo - radioigra**
3. **Dramsko-scensko stvaralaštvo**

U dramsko-scenskom stvaralaštvu (pojedinačni nastupi) potrebno je provjeriti odgovaraju li književni tekstovi koje učenici izvode odrednicama za provedbu smotre LiDraNo 2023. U Uputama za provedbu smotre navedeno je sljedeće: „**Mogu se izabrati književni (objavljeni) tekstovi hrvatskih i stranih autora te tekstovi usmene književnosti, u tiskanom ili elektroničkom mediju, e-knjige i elektronički časopisi za književnost i kulturu, po slobodnom izboru kazivača. Nije dopušteno intervenirati u tekst dopisivanjem vlastitoga teksta. Nije dopušteno govorenje neobjavljenih vlastitih pjesničkih tekstova i govora, tekstova objavljenih na blogovima i privatnim internetskim stranicama (ili, na primjer, na internetskim stranicama škole ili u školskom listu). Za objavljene učeničke radove potrebno je dostaviti dokaze o objavljivanju (ispis s naznakom mjesta i vremena objavljivanja.“**

**Pojedinačni nastupi**

U pojedinačnim nastupima za jednu izvedbu može biti prijavljen samo jedan učenik i jedan mentor. Unutar pojedinačnih nastupa učenici mogu sudjelovati u sljedećim oblicima:

* kazivanje poezije (pjesme pisane u stihu ili prozi)
* monolog (ulomak iz književnoga dramskog, filmskog ili proznog djela)
* povijesni govor

Trajanje pojedinačnih nastupa je do 4 minute. Izvode se pod jedinstvenim bijelim svjetlom i bez glazbene pratnje.

**Skupni nastupi**

Unutar skupnih nastupa učenici mogu sudjelovati sa sljedećim vrstama izraza:

1. dramsko-scenska igra
2. lutkarska predstava
3. kazalište sjena
4. recital (skupno govorenje književnoga teksta).

**Napomena**

U izvedbi bilo koje vrste skupnoga nastupa može biti prijavljeno (može sudjelovati) najviše deset (10) učenika i samo jedan (1) mentor. Trajanje skupnih nastupa je od 5 do 20 minuta.

Raspored održavanja Županijske smotre učenika osnovnih škola Grada Zagreba kao i sve druge obavijesti bit će objavljivane na mrežnim stranicama OŠ A.G. Matoša -  [www.osagm.hr](http://www.osagm.hr)

Dragi učenici i učitelji, želimo vam puno uspjeha, nadahnute riječi i stihove, nova prijateljstva i radosne trenutke na Smotri literarnog, dramskog i novinarskog stvaralaštva – LiDraNo 2023.

 predsjednica općinskog povjerenstva za pripremu i provedbu LiDraNa 2023.

Dijana Kopčić, ravnateljica OŠ Bartola Kašića, Zagreb